VS001578
Datum: 1999-10-13T02:00:00.000+02:00
datum_sodbe_i_stopnje: 2003-10-28T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe prsne in trebušne votline in njihove posledice
fischer: srednje hudi primeri
odskodnina: 2.600.000,00 SIT
opombe: II Ips 496/2005. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 50 do 55 let

Škodni dogodek

Na delovnem mestu je bil izpostavljen vdihavanju azbestnega prahu zaradi česar je zbolel za azbestozo.

Poškodba

Začetna plevropulmunalna azbestoza in prizadetost pljučnega intersticija. Zaenkrat zdravljenja ne potrebuje. Zdravstveno stanje zaradi azbestnega obolenja je stabilno. V pljučni funkciji ni odstopov od predvidene norme. Stanje se v dveh letih ni spremenilo. Zaradi izpostavljenosti azbestu pa je možno, da se bo stanje poslabšalo in da se bo razvila kakšna od drugih azbestnih bolezni.

## Telesne bolečine

900.000,00 SIT Pri oškodovancu so se bolečine v prsnem košu pojavile že leta 1999, vendar pri tem ne gre za bolečine hude intenzitete. Oškodovanec tudi ni potreboval intenzivnega protibolečinskega zdravljenja. Ob napredovanju bolezni pa bodo nastopile bolečine v hujši obliki.

#### Ambulantno zdravljenje

Že doslej je opravil več pregledov pri splošnem zdravniku, zdravniku medicine dela in pulmologu.

#### Nevšečnosti med zdravljenjem

Opravil je klinični pregled z anamnezo, rentgensko slikanje pljuč in srca, računalniško tomografijo prsnega koša ter preiskavo pljučne funkcije. Rentgensko slikanje, CT preiskave in eventualne druge preiskave pljučne funkcije bodo potrebne tudi vnaprej, saj bo oškodovanec podvržen rednim kontrolnim pregledom zaradi morebitnega razvoja katere od drugih z azbestom sproženih bolezni, pri čemer ni izključena niti invazivna diagnostika (bronhoskopija, punkcija pljuč in medrebrnega prostora).

## Strah

900.000,00 SIT Ob seznanitvi, da je zbolel za neozdravljivo boleznijo je doživel hud strah oziroma pretres. Strah je pri njem stalno prisoten in bo prisoten tudi v bodoče. Stalno se zaveda bolezni in odprte prognoze, saj živi v okolju, kjer ljudje zbolevajo in umirajo zaradi te bolezni. Ob tem da mora še naprej delati v istem okolju. Boji se, da se bo zdravstveno stanje poslabšalo, da se bodo pojavile druge azbestne bolezni, med njimi tudi bolezni, katerih prognoza je slaba ali so celo neozdravljive.

## Zmanjšanje življenjske aktivnosti

800.000,00 SIT Nima volje do življenja, brezvoljnost se je pojavila vzporedno z zdravstvenimi težavami. Težave ima pri hoji, dihanju, spanju, poti se, je nervozen. Na delu je pozabljiv. Doma fizično ne dela nič. Živi v 4. nadstropju stanovanjskega bloka, ki je brez dvigala. Po stopnicah hodi s težavo. Azbestni bolniki ne smejo biti izpostavljeni fibrogenemu prahu, oškodovanec pa še vedno dela v istem tovarniškem okolju kot čuvaj, saj zanj ni drugega dela. Zato je v strahu, kar vpliva na njegove manjše splošne življenjske aktivnosti, tako na fizičnem kot na psihičnem nivoju. Pri odmeri denarne odškodnine je sodišče upoštevalo tudi, da na njegovo splošno počutje vplivajo še druge bolezni (sladkorna bolezen, težave s pogostimi vnetji sečil, ortopedske težave, bolečine zaradi vnetij in razjede želodčne sluznice).

---

ZOR člen 200, 203